Document ID: /roh_data/filtered/fineweb-2-filterrobots_roh.jsonl.gz/17042

Anc la gievgia era Collomb viagià a Calais. Per ils abitants da la citad al chanal da la Mongia na saja la situaziun betg da supportar, ha el manegià. Els na possian betg laschar valair il dretg dal pli ferm en la Frantscha.
Suenter ils cravals èn quatter dals migrants blessads en privel da vita. Tenor infurmaziuns dal ministeri da l’intern ha probablamain in um afgan sajettà sin ina gruppa da persunas da l’Eritrea.
Gia dapi onns in «hot spot»
Da Calais anora emprovan dapi onns blers migrants da cuntanscher la Gronda Britannia. Ed actualmain emprovan cuntrabandists afgans, da controllar lieus impurtants per ils migrants, sco in represchentant d’ina organisaziun d’agid ha ditg a l’emettur da televisiun BFMTV.
RR novitads 12:00